钦定古今图书集成/明伦汇编/氏族典/第170卷 > 颜伯玮
## 钦定古今图书集成/明伦汇编/氏族典/第170卷 > 颜伯玮

按《明外史颜伯玮传》：“伯玮名瓌，以字行，庐陵人，唐鲁
国公真卿后。建文元年，以贤良征，授沛县知县。燕兵
攻沛，伯颜遣县丞胡先间行至徐州告急，援不至，遂
命其弟玨子有为还家侍父，题诗公署壁上，誓必死。
燕兵夜入东门，指挥王显迎降，伯玮冠带升堂，南向
拜毕，自经死。有为不忍去，复还见父尸，自刎父旁。福”
王时，赠伯玮太仆少卿，谥“忠惠”；有为翰林待诏，谥“孝
节。”